04/03/2019 | Administración LocalMunicipal
Corcubión
Bases e convocatoria de subvencións para a renovación e rehabilitación de edificios e vivendas

ANUNCIO O alcalde mediante a Resolución de Alcaldía núm.67/2019, do 26 de febreiro, aprobou as bases reguladoras e convocatoria de subvencións para a renovación e rehabilitación de edificios e vivendas na área de rexeneración e renovación urbana do casco histórico de Corcubión, sendo a transcrición literal das mesmas a seguinte: BASES REGULADORAS E CONVOCATORIA DE SUBVENCIÓNS PARA A RENOVACIÓN E REHABILITACIÓN DE EDIFICIOS E VIVENDAS NA ÁREA DE REXENERACIÓN E RENOVACIÓN URBANA DO CASCO HISTÓRICO DE CORCUBIÓN (A CORUÑA) REFERIDAS AO ACORDO DA COMISIÓN BILATERAL CELEBRADA O 26 DE OUTUBRO DE 2.018, CON BASE NO PLAN ESTATAL DE VIVENDA 2018-2021, ANUALIDADE 2018 O Concello de Corcubión foi pioneiro en Galicia en materia de Rehabilitación e conservación do seu Conxunto Histórico, sendo declarado “Conxunto Histórico Artístico” o 31 de Xaneiro de 1985. Para paliar o deterioro que o seu Conxunto Histórico viña sufrindo dende a década dos anos 70, decidiuse acometer o PLAN ESPECIAL DO CONXUNTO HISTÓRICO DE CORCUBIÓN, que foi o primeiro Plan Especial de Galicia, obtendo a aprobación definitiva da Comisión Provincial de Urbanismo con data 9 de Abril de 1991. Consciente do estado de degradación que estaba sufrindo o Conxunto Histórico, o Concello de Corcubión formulou no ano 2003 unha política de axudas para paliar dita situación e impulsar a revitalización do ámbito máis antigo e representativo do carácter da vila. Ao amparo da normativa estatal e autonómica vixente no momento (Real Decreto 1/2002 do 11 de xaneiro e Decreto 199/2002, do 6 de Xuño), o Pleno do Concello en sesión celebrada o 27 de Novembro de 2003, acordou solicitar á entonces Consellería de Política Territorial, Obras Públicas e Vivenda a delimitación da “Área de Rehabilitación Integral” e a firma dos pertinentes convenios co Instituto Galego de Vivenda e Solo para a realización e financiamento das actuacións de rehabilitación e urbanización en dita área. Con data 15 de Decembro de 2003, polo entonces Conselleiro de Política Territorial, Obras Públicas e Vivenda, acordouse declarar a “Área de Rehabilitación Integral do Conxunto Histórico de Corcubión”. Dende que con data 26 de febreiro de 2004 se formalizase por parte do Instituto Galego de Vivenda e Solo e o Concello de Corcubión o “Convenio de colaboración en materia de actuacións na Área de Rehabilitación do Conxunto Histórico de Corcubión, l.ª fase”, téñense asinado diversos convenios de financiamento de obras de rehabilitación de vivendas e edificios situados no ámbito delimitado da Área de Rehabilitación. As presentes bases reguladoras e convocatoria de subvencións xorden da necesidade de adecuar ás actuacións de renovación e rehabilitación de edificios e vivendas, e demais aspectos específicos da Área de Rexeneración e Renovación Urbana do Casco Histórico de Corcubión (A Coruña), ao Acordo da Comisión Bilateral celebrada o 26 de outubro de 2018, relativa a esta ARRU, con base no Plan estatal de vivenda 2018-2021. Anualidade 2018, regulado no Real Decreto 106/2018, do 9 de marzo; á Resolución do 3 de agosto de 2018 pola que se regula o procedemento para a participación no Programa de fomento da rexeneración e renovación urbana e rural do Plan estatal de vivenda 2018-2021, se abre o prazo de presentación de solicitudes e se establecen as bases reguladoras das axudas previstas para este programa.1.–OBXECTO. As presentes bases teñen por obxecto regular a concesión das subvencións destinadas a financiar os gastos derivados das actuacións de renovación e rehabilitación dos edificios e vivendas situados na Área de Rexeneración e Renovación Urbana do Casco Histórico de Corcubión, con cargo ao novo convenio subscrito o 26 de outubro de 2018 polo Ministerio de Fomento, o IGVS e o Concello de Corcubión para tal obxecto, no marco do Plan Estatal de vivenda 2018-2021, e do convenio de colaboración previo entre o Ministerio de Fomento e a Comunidade Autónoma de Galicia para a execución do dito Plan, conforme co establecido no artigo 5 do RD 106/2018 e no artigo terceiro da Resolución do 3 de agosto de 2018 do IGVS. A xestión das axudas á renovación e rehabilitación de vivendas regulada nas presentes Bases realizarase de acordo cos principios de publicidade, transparencia, obxectividade, igualdade e non discriminación, así como de eficacia no cumprimento dos obxectivos fixados e da eficacia na asignación e utilización dos recursos públicos. A concesión de subvencións a través desta convocatoria será en réxime de concorrencia competitiva, consonte aos criterios de selección dispostos no artigo 5 destas bases reguladoras e convocatoria de subvencións. ARTIGO 2.–PERSOAS BENEFICIARIAS. a) De acordo co definido no artigo Décimo sexto da Resolución do 3 de agosto de 2018 do IGVS: 1. Poderá ser beneficiaria destas axudas que asuma a responsabilidade da execución integral da ÁRI delimitada pola actuación.2. As persoas e as entidades beneficiarias das axudas deberán reunir os requisitos establecidos no artigo 7.2 do Real decreto 106/2018, do 9 de marzo.3. Cando a execución da actuación corresponda a varias persoas beneficiarias, a axuda distribuirase en proporción ao custo asumido por cada unha delas. As persoas beneficiarias destinarán o importe íntegro da axuda ao pagamento das correspondentes actuacións. Cando se trate de comunidades de persoas propietarias, esta regra resultará igualmente de aplicación, con independencia de que, tanto o seu importe, como o custo das obras, deba repercutirse nas persoas propietarias e, se é o caso, nos locais comerciais ou predios doutros usos compatibles, de conformidade coas regras previstas na lexislación da propiedade horizontal. Non obstante o disposto no parágrafo anterior, cando algún dos membros da comunidade ou da agrupación de comunidades de persoas propietarias incorra nunha ou varias das prohibicións establecidas no artigo 13.2 da Lei 38/2003, do 17 de novembro, non se atribuirá á dita propietaria a parte proporcional que lle correspondería da axuda recibida, que se rateará entre os restantes membros da comunidade ou agrupación.5. Non poderán obter a condición de persoas ou entidades beneficiarias aquelas en que concorra algunha das circunstancias previstas nos artigos 13 da Lei 38/2003, do 17 de novembro, e 10 da Lei 9/2007, do 13 de xuño, ou a quen se lle revogase algunha das axudas contidas neste ou en anteriores plans de vivenda por causas imputables á persoa ou entidade solicitante. b) Así mesmo, de acordo co definido no artigo Décimo noveno da Resolución do 3 de agosto de 2018 do IGVS: Non poderán ser beneficiarias deste programa as persoas beneficiarias das axudas do programa de mellora da eficiencia enerxética e sustentabilidade en vivendas, do programa de fomento da conservación, da mellora da seguridade de utilización e da accesibilidade en vivendas, do programa de fomento do parque de vivenda en alugueiro e do programa de fomento de vivendas para persoas maiores e persoas con discapacidade, do Real Decreto 106/2018, do 9 de marzo. c) As persoas interesadas, ao formalizar unha solicitude, sométense ao cumprimento das condicións da convocatoria e demais normativa reguladora que sexa de aplicación ao obxecto das axudas. ARTIGO 3.–OBRIGAS DAS PERSOAS OU ENTIDADES BENEFICIARIAS. Conforme ao definido no artigo Vixésimo cuarto da Resolución do 3 de agosto de 2018 do IGVS, ademais das recollidas no artigo 13 da Lei 38/2003, do 17 do novembro, xeral de subvencións, e no artigo 11 da Lei 9/2007, do 13 de xuño, de subvencións de Galicia, as persoas ou entidades beneficiarias terán as seguintes obrigas: a) Realizar a totalidade das actuacións de rehabilitación para as que se concedeu a axuda, de conformidade coa resolución da cualificación provisional. b) Para o caso de recibir as axudas autonómicas, destinar a vivenda a domicilio habitual e permanente da persoa promotora ou da persoa arrendataria, no suposto de que se destinen ao alugamento, por un prazo non inferior a 5 anos, de conformidade co artigo 7 do Decreto 18/2014, do 13 de febreiro, e o artigo 31.4 da Lei 38/2003, do 17 de novembro. Este prazo computarase desde a data de notificación da cualificación definitiva, cando se trate de uso propio, ou desde a data de sinatura do contrato de alugamento, para os casos en que se destine a esta finalidade. Tendo en conta que o contrato debe estar comprendido entre o día seguinte ao da cualificación definitiva e da data de resolución de concesión. No caso de aluguer, será necesario que, con carácter previo ao pagamento destas axudas, se achegue copia do contrato de alugueiro e certificado de empadroamento do inquilino. c) Comunicar ao Concello de Corcubión calquera modificación das condicións que motivaron o recoñecemento da subvención que poida determinar a perda sobrevida do dereito á axuda. d) Someterse ás actuacións de comprobación e inspección que o Concello de Corcubión e/ou o IGVS consideren pertinentes durante a vixencia da subvención. e) Facilitar toda a información que lle sexa requirida pola Intervención Xeral da Comunidade Autónoma de Galicia, polo Tribunal de Contas e polo Consello de Contas de Galicia no exercicio das súas funcións de fiscalización e control do destino das subvencións, ou polo Concello ou o IGVS. f) Conservar os documentos xustificativos da aplicación dos fondos recibidos incluídos os documentos electrónicos en canto poidan ser obxecto das actuacións de comprobación e control. g) Subministrar ao IGVS, logo de requirimento para o efecto, de conformidade co artigo 4 da Lei 1/2016, do 18 de xaneiro, de transparencia e bo goberno, toda a información necesaria para o cumprimento das obrigas previstas no título I da citada lei. h) As demais que deriven da Resolución do 3 de agosto de 2018 do IGVS e do Real Decreto 106/2018, do 9 de marzo. ARTIGO 4.–ACTUACIÓNS SUBVENCIONABLES. De acordo co definido no artigo Décimo cuarto da Resolución do 3 de agosto de 2018 do IGVS, e de conformidade co artigo 51 do Real Decreto 106/2018, do 9 de marzo, son actuacións subvencionables as seguintes: 1. As previstas no artigo 36 do Real decreto 106/2018, do 9 de marzo, para o Programa de fomento da mellora da eficiencia enerxética e sustentabilidade en vivendas.2. As previstas no artigo 43 do Real decreto 106/2018, do 9 de marzo, para o Programa de fomento da mellora da eficiencia enerxética e sustentabilidade en vivendas, para o fomento da conservación, da mellora da seguridade de utilización e da accesibilidade en vivendas.3. A execución de obras e/ou traballos de mantemento e intervención nas vivendas unifamiliares e nos edificios, mesmo no interior das vivendas, instalacións fixas, equipamento propio e elementos comúns, co fin de adecualos aos estándares previstos pola normativa vixente.5. As obras de demolición de edificios e de vivendas e as obras de construción de edificios de vivendas e vivendas de nova construción. Os novos edificios e vivendas deberán ter unha cualificación enerxética mínima B e cumprir, en todo caso, coas exixencias do Código técnico da edificación. Todas as actuacións deberán dispor de licenza municipal ou, se é o caso, someterse ao réxime de intervención municipal de comunicación previa, así como dispoñer de todas as autorizacións sectoriais preceptivas. As actuacións deberán axustarse ao proxecto ou á memoria elaborada para a súa execución. As actuacións que podan acollerse ás axudas en ningún caso poderán estar finalizadas na data da presentación das solicitudes formuladas segundo a presente convocatoria. Ademais, estas actuacións non poderán estar iniciadas con anterioridade á data de entrada en vigor do Plan estatal 2018-2021 (é dicir, con anterioridade ao 11.03.2018). O prazo máximo de execución da actuación virá determinado na resolución de cualificación provisional das obras. O custo de todas as actuacións subvencionables incluirá, aos efectos de determinación do custo total das obras, os honorarios dos profesionais que interveñan, o custo de redacción do proxecto, direccións técnicas ou facultativas, os informes técnicos e certificados necesarios, os gastos derivados da tramitación administrativa e calquera outro gasto similar, derivado da actuación, sempre que estean debidamente xustificados. No custo total das obras non se incluirán os gastos derivados de impostos, taxas e tributos. O custo subvencionable das obras, incluíndo os honorarios dos profesionais que interveñan, o custo de redacción do proxecto, direccións técnicas ou facultativas, os informes técnicos e certificados necesarios sinalados no punto anterior non poderán superar os custos medios do mercado que correspondan a tales actuacións, os cales se determinarán de conformidade coa última edición publicada da Base de prezos da Construción de Galicia 2017 ou normativa que a substitúa. ARTIGO 5.–CRITERIOS DE SELECCIÓN DAS AXUDAS. O Concello de Corcubión, entre tódalas solicitudes presentadas no prazo definido que reúnan os requisitos para poder acceder a este tipo de axudas, dentro dos límites orzamentarios e do número máximo de actuacións subvencionables previstos nos Convenios asinados cos órganos competentes en materia de vivenda da Xunta de Galicia e do Estado, realizará unha proposta motivada de selección en función dos seguintes criterios e coa ponderación que se indica: 1. Maior nivel de protección do edificio segundo o PECHC.: máximo 30 puntos Edificación non catalogada 0 puntos Edificación con protección ambiental 10 puntos Edificación con protección estrutural 15 puntos Edificación con protección integral grao 3 20 puntos Edificación con protección integral graos 1 e 2 25 puntos Edificación con protección monumental 30 puntos 2. Fixación de poboación na Área de Rehabilitación: máximo 30 puntos Vivenda usada como segunda residencia 0 puntos Vivenda con compromiso de aluguer por 5 anos 15 puntos Residencia habitual do propietario ou inquilino 30 puntos 3. Idade do propietario (no momento da solicitude): máximo 30 puntos Idade maior ou igual a 35 anos 0 puntos Idade menor de 35 anos (e maior de idade) 30 puntos 4. Os solicitantes con menor capacidade económica: máximo 40 puntos X Igual ou superior a 3,5 IPREM 0 puntos X Maior a 2 SMIp e menor ou igual a 3,5 IPREM 20 puntos X Maior a 1 SMIp e menor ou igual a 2 IPREM 30 puntos X Igual ou inferior ao IPREM 40 puntos Sendo: X: Base impoñible xeral e de aforro da declaración do IRPF do último ano de todos os membros da unidade familiar de convivencia que a presentasen ou, en caso de non ter obriga de presentala, declaración xurada dos rendementos anuais percibidos, segundo o definido nos artigos 3 e 4 do Decreto 18/2014. IPREM: definido no Real Decreto Lei 3/2004, tendo en conta o valor en vigor, e ponderado polo número de membros da unidade familiar de convivencia, segundo os coeficientes correctores establecidos no artigo 4.º do Decreto 18/2014.5. Vivendas para as que soliciten axudas e que non estean en situación de fora de ordenación: máximo 15 puntos. Vivenda do solicitante en situación de fóra de ordenación: 0 puntos. Vivenda do solicitante en situación de dentro de ordenación, ou que trala realización das obras para as que solicita a axuda quede neste estado: 15 puntos.6. Orde de presentación das solicitudes e de toda a documentación completa que se refire no artigo 10 desta convocatoria mediante os impresos normalizados anexos a ela. Para a efectividade da preferencia por data e hora de presentación da solicitude só se computarán as solicitudes que acompañen toda a documentación completa prevista no artigo 10 desta convocatoria de xeito que a preferencia virá establecida polo día e a hora de presentación do último documento previsto no dito apartado. No caso de que a expedición de algún dos documentos previstos no artigo 10 desta convocatoria tivese que ser expedido por outro organismo público, notaría ou rexistro da propiedade, bastará achegar a solicitude de expedición do documento ante os ditos organismos para conservar a preferencia que lle correspondese por orden de entrada. Admitiranse solicitudes ata esgotar o crédito dispoñible previsto na convocatoria pública ou o número máximo de intervencións permitidas, dentro dos límites temporais previstos nesta convocatoria relativos ao remate da data de admisión de solicitudes. ARTIGO 6.–ORZAMENTO PROTEXIDO. Constitúe o orzamento protexido da actuación o custo total de todas as actuacións que se subvencionen segundo o exposto no artigo 4 destas bases, e no previsto no artigo Décimo quinto da Resolución do 3 de agosto de 2018 do IGVS, que non poderá superar os custos medios de mercado que a tales actuacións correspondan (determinados de conformidade coa última edición publicada da Base de prezos da Construción de Galicia 2017 ou normativa que a substitúa). ARTIGO 7.–CONTÍA DAS SUBVENCIÓNS. As actuacións que se acollan ao acordo da Comisión Bilateral celebrada o 26 de outubro de 2.018, poderán obter unha subvención estatal e outra autonómica. Subvención estatal: A contía máxima destas axudas non poderá exceder, de forma individualizada, o 40% do custo subvencionable da actuación (sen IVE). Esta porcentaxe máxima poderá ser do 75%, se os ingresos da unidade de convivencia da persoa propietaria ou arrendataria, promotora da actuación e residente na vivenda ou edificio son inferiores a tres veces o IPREM. Esta mesma porcentaxe do 75% aplicarase cando se acometan actuacións para a mellora da accesibilidade e se acredite na unidade de convivencia da persoa propietaria ou arrendataria, promotora da actuación e residente na vivenda ou edificio, que existen persoas con discapacidade ou maiores de 65 anos. A determinación dos ingresos da unidade de convivencia calcularase de conformidade co definido no Real Decreto 106/2018, do 9 de marzo. A contía máxima determinarase atendendo ao custo total da intervención e calcularase multiplicando o número de vivendas polas axudas unitarias establecidas a continuación: – Actuacións de rehabilitación de vivendas (13 actuacións):  Ata 12.000 € (15.000 € cando as persoas beneficiarias sexan maiores de idade e menores de 35 anos) por cada vivenda obxecto de rehabilitación, sexa unifamiliar ou en edificio de tipoloxía residencial colectiva, para o caso de obras de rehabilitación nas que se xustifique unha redución da demanda enerxética do 25% (zona climática de Corcubión: C1).  Ata 8.000 € (10.000 € cando as persoas beneficiarias sexan maiores de idade e menores de 35 anos) por cada vivenda obxecto de rehabilitación, sexa unifamiliar ou en edificio de tipoloxía residencial colectiva, para o caso das demais obras de rehabilitación subvencionables. No caso de edificios, incrementaranse estas contías con 120 € por cada metro cadrado de superficie construída de local comercial ou outros usos. Ademais, poderá incrementarse en 1.000 € por vivenda e 10 € por cada metro cadrado de superficie construída de uso comercial ou outros usos, nos edificios e vivendas incluídos no Catálogo do PECHC e conten cun nivel de protección integral ou monumental. Para poder computar a contía establecida por cada metro cadrado de uso comercial ou outros usos será necesario que os predios correspondentes participen nos custos de execución da actuación. Estas axudas solicitaranse, xestionaranse e resolveranse para a vivenda ou, se é o caso, conxuntamente para todo o edificio, sen prexuízo da súa posterior repartición e repercusión proporcional e destinaranse integramente ao pagamento das cotas correspondentes ás actuacións subvencionables, unha vez repercutidas proporcionalmente. – Actuacións de edificación de vivendas (3 actuacións):  Ata 30.000 € por cada vivenda construída (cunha cualificación enerxética mínima B) en substitución doutra previamente demolida. Subvención autonómica: No caso de que se cumpran os requisitos do apartado b) do apartado 3.–desta convocatoria, os solicitantes poderán obter, ademais, a seguinte contía adicional correspondente á axuda autonómica: – Actuacións de rehabilitación de vivendas (13 actuacións):  Ata 4.000 € por vivenda obxecto da actuación de rehabilitación, sen que a subvención poida exceder do 10% do orzamento protexido de rehabilitación da vivenda ou do edificio. ARTIGO 8.–COMPATIBILIDADE. Conforme ao definido no artigo Décimo noveno da Resolución do 3 de agosto de 2018 do IGVS: 1. As subvencións deste programa son compatibles con calquera outra axuda pública, sempre e cando a suma do importe de todas elas non supere o custo total da actuación concreta.2. Non poderán ser beneficiarias deste programa as persoas beneficiarias das axudas do programa de mellora da eficiencia enerxética e sustentabilidade en vivendas, do programa de fomento da conservación, da mellora da seguridade de utilización e da accesibilidade en vivendas, do programa de fomento do parque de vivenda en alugueiro e do programa de fomento de vivendas para persoas maiores e persoas con discapacidade, do Real decreto 106/2018, do 9 de marzo. ARTIGO 9.–SOLICITUDE DA VISITA TÉCNICA PREVIA. Deberá solicitarse, mediante impreso oficial normalizado, unha visita de inspección técnica previa ou xunto coa solicitude oficial das axudas. O técnico da Oficina de Rehabilitación realizará a visita para comprobar o estado da edificación e asesorar ao particular sobre as posibilidades de mellora e rehabilitación do inmoble. Para os edificios ou vivendas que xa a teñan feita con anterioridade non é necesario repetila, salvo que a Oficina o considere oportuno. ARTIGO 10.–PRESENTACIÓN DE SOLICITUDES E DOCUMENTACIÓN. As persoas e entidades interesadas deberán presentar a solicitude por escrito no Rexistro Xeral do Concello de Corcubión, ou por calquera dos medios establecidos no artigo 16 da Lei 39/2015, do 1 de outubro, do Procedemento Administrativo Común das Administracións Públicas. As persoas e as entidades interesadas responsabilizaranse da veracidade dos documentos que presenten. Excepcionalmente, as administracións públicas actuantes poderán requirir a exhibición do documento orixinal para cotexalo. A documentación a aportar será a seguinte: 1.–Impreso de solicitude en modelo normalizado debidamente cuberto e asinado, no que se indiquen as obras que se ten pensado realizar.2.1.–En caso de persoas físicas:  Copia do Documento Nacional de Identidade (DNI) da persoa solicitante, e, no seu caso, do DNI da persoa que ostenta a representación do promotor.  No seu caso, acreditación da representación por calquera medio válido en dereito.  Copia do título de adquisición que acredite a propiedade por parte do promotor, ou certificación literal de dominio e cargas expedido polo Rexistro da Propiedade.2.2.–En caso de persoas xurídicas:  Copia do CIF da persoa xurídica, orixinal ou copia da escritura de constitución da entidade e da súa inscrición no Rexistro Mercantil no seu caso; documento fehaciente acreditativo da representación que o solicitante ostenta da entidade así como o DNI do representante.  Copia do título de adquisición que acredite a propiedade por parte do promotor da actuación, ou certificación literal de dominio e cargas expedido polo Rexistro da Propiedade.  Acreditación ou declaración responsable de que se atopa debidamente constituída, segundo a normativa que lle resulte aplicable.2.3.–En caso de comunidades de propietarios:  Documento acreditativo da constitución da comunidade e do seu respectivo CIF.  Documento acreditativo da representación coa que se actúa.  Copia do Documento Nacional de Identidade (DNI) do representante que realiza a solicitude.  Copia do acordo da comunidade de propietarios no que se autorice a execución das obras e a solicitude da subvención, ou certificado da persoa titular da secretaría da comunidade referente aos ditos aspectos.  Relación de todas as persoas integrantes da comunidade, con indicación do DNI, ou, de ser o caso, do NIE de cada unha, referencia catastral de cada vivenda e local, e copia do título de adquisición que acredite a propiedade dos posibles beneficiarios titulares das vivendas e locais, ou certificación literal de dominio e cargas expedido polo Rexistro da Propiedade sobre todas as vivendas e locais do edificio.  No caso de que os solicitantes sexan entidades ou comunidades que carezan de personalidade xurídica propia (comunidades de veciños, agrupación desas comunidades, etc.) deberá achegarse declaración responsable na que conste expresamente o compromiso de execución da actuación subvencionable asumido por cada membro da entidade así como o importe da subvención a aplicar a cada un deles. * Cando o solicitante da actuación sexa unha comunidade de propietarios, tan só se tramitará un expediente con ela. Ao efecto do número de actuacións, computaranse tantas actuacións como o seu número de vivendas. Outro caso son as axudas que se tramiten para o interior da súa vivenda por calquera propietario. Neste caso computarase como unha actuación por solicitante.3.–Solicitude de visita de inspección técnica, a excepción de que a teñan feita con anterioridade.4.–Declaración responsable das persoas beneficiarias das subvencións, onde conste: – Estar ao día coa Axencia Estatal de Administración Tributaria, coa Tesouraría Xeral da Seguridade Social, coa Consellería de Facenda da Xunta de Galicia e a administración local; e de non estar incursa en ningunha das prohibicións para obter a condición de persoa beneficiaria definidas no artigo 13 da Lei 38/2003, do 17 de novembro, xeral de subvencións, e 10 da Lei 9/2007, do 13 de xuño, de subvencións de Galicia. Esta documentación terá que ser achegada de novo para solicitar o pagamento da axuda de xeito que estea actualizada para ese momento. – Autorización do solicitante para que o IGVS poida reclamar toda a información necesaria, en particular a de carácter tributario ou económico que fose legalmente pertinente para acreditar o cumprimento dos requisitos. – As axudas solicitadas ou concedidas para a mesma actuación, o importe da axuda solicitada ou obtida, así como a Administración, organismo ou entidade pública que concede a subvención. – Que a vivenda se vai a usar como residencia habitual ou permanente da persoa solicitante ou dun determinado inquilino; que se vai a destinar ao aluguer, durante un prazo mínimo de 5 anos dende o remate das obras; ou que se trata dunha segunda residencia.5.–Copia da declaración conxunta ou das declaracións individuais de tódolos membros da unidade familiar do Imposto sobre a Renda das Persoas Físicas (IRPF) correspondente ó exercicio inmediatamente anterior ó momento no que se solicita a axuda, sempre que o prazo estea vencido. Para o cálculo partirase das contías da base impoñible xeral e do aforro reguladas nos artigos 48 e 49, respectivamente, da Lei 35/2006, do 28 de novembro. Si o ou a solicitante non ten obriga de realizar declaración do IRPF, certificación orixinal do Ministerio de Economía e Facenda na que se faga constar o seu carácter de non declarante e unha fotocopia do Libro de Familia. Para xustificar os ingresos acompañará ademais copia do certificado de retencións practicadas pola empresa ou unha certificación da cantidade da pensión emitida polo organismo correspondente, cando se trate de xubilados ou pensionistas.6.–No caso de obras de mellora de accesibilidade, poderán acollerse ao incremento da porcentaxe até o 75% (do Ministerio de Fomento) sempre que se acredite na unidade de convivencia da persoa propietaria ou arrendataria, promotora da actuación e residente na vivenda ou edificio, a convivencia de persoas con discapacidade ou maiores de 65 anos. Achegaranse para acreditar cada unha destas dúas circunstancias, segundo corresponda en cada caso: – Certificado de discapacidade dos membros da unidade de convivencia dependentes ou con discapacidade recoñecida. – Documento acreditativo da idade do membro da unidade de convivencia maior de 65 anos (DNI, Certificado de nacemento.). 7.–Volante de empadroamento e convivencia do número de membros que integran a unidade familiar. Unha vez realizada a proposta de selección das axudas por parte da Oficina de Rehabilitación xuntarase nova documentación: 8.–Documentación relativa ás obras a realizar: 8.1.–OBRAS MENORES (esta documentación será realizada pola Oficina de Rehabilitación)  Memoria valorada das actuacións a realizar en cada edificio ou vivenda.  Orzamento das obras, desagregado para cada vivenda e por partidas, segundo o disposto nos artigos 36, 43 e 51 do Real Decreto 106/2018, do 9 de marzo. Esta memoria deberá indicar, así mesmo, os datos fundamentais do edificio: situación, número de vivendas e locais, superficie construída sobre rasante, superficie sobre rasante con uso residencial e unha reportaxe fotográfica das obras que se van realizar.  No caso de que o edificio ou vivenda presente dúbidas de carácter estrutural, deberá achegarse Certificado orixinal de Solidez e Seguridade do edificio ou vivenda firmado por técnico competente.8.2.–OBRAS MAIORES.  Proxecto técnico redactado por técnico competente, no que se expresen as obras que se van a executar, a súa valoración, coas desagregación das partidas segundo o disposto nos artigos 36, 43 e 51 do Real Decreto 106/2018, do 9 de marzo. O proxecto deberá indicar, así mesmo, os datos fundamentais do edificio: situación, número de vivendas e locais, superficie construída sobre rasante, superficie sobre rasante con uso residencial e unha reportaxe fotográfica das obras que se van realizar.  No caso de que as obras afecten a mais dunha vivenda establecerase a porcentaxe de participación de cada unha das vivendas no conxunto das obras.9.–No caso de solicitar axudas por obras de mellora da eficiencia enerxética, será necesario achegar o certificado calculado mediante programas informáticos recoñecidos polo Ministerio para a Transición Ecolóxica (que se atopan no rexistro xeral de documentos recoñecidos para a certificación da eficiencia enerxética dos edificios) do estado previo e xustificar a mellora obtida que deberá ser polo menos unha redución da demanda enerxética anual global do 25%. 10.–Conforme ao indicado no artigo 29.3 da Lei 9/2007, do 13 de xuño, de subvencións de Galicia, cando o importe do gasto subvencionable supere as contías establecidas na Lei 9/2017, do 8 de novembro, de contratos do sector público para o contrato menor (40.000 € para obras ou 15.000 € no suposto de servizos ou subministros -ive excluído-), o beneficiario deberán solicitar como mínimo tres ofertas de diferentes provedores, con carácter previo á contratación do compromiso para a obra, a prestación do servizo ou a entrega do ben, salvo que polas súas especiais características non exista no mercado suficiente número de entidades que as realicen, presten ou subministren, ou salvo que o gasto se realizase con anterioridade á solicitude da subvención. Deberá xustificarse a elección cando non recaia na proposta económica máis vantaxosa.11.–Copia da licenza municipal / comunicación previa / orde de execución das obras; e/ou autorizacións necesarias para a execución das obras.12.–Aqueles outros que estime a Oficina de Rehabilitación e que sexan necesarios para a determinación da concesión das axudas. A presentación da solicitude de subvención implica a aceptación das bases e obrigas establecidas na presente norma, así como a autorización para obter os datos en poder da administración pública municipal que sexan necesarios para a tramitación da solicitude (certificación expedida polo tesoureiro municipal que acredite que se atopan ó día nas súas obrigas fiscais co Concello). ARTIGO 11.–PRAZO DE PRESENTACIÓN DAS SOLICITUDES. Poderán presentarse solicitudes no prazo de 3 meses desde o día seguinte á publicación destas bases e convocatoria no BOP. No suposto de que non se cubra a oferta de axudas correspondentes ás obras de renovación de edificación e/ou de rehabilitación, o órgano competente municipal poderá habilitar un novo prazo para a presentación de solicitudes. ARTIGO 12.–PROCEDEMENTO DE TRAMITACIÓN DAS SUBVENCIÓNS. a) Aprobación inicial das axudas. Cualificación provisional. O Concello, no marco do procedemento da presente convocatoria de axudas, logo de presentada a solicitude, revisará a documentación presentada, e logo dos requirimentos que considere oportunos para completar ou aclarar a documentación recibida dentro dos prazos previstos na Lei 39/2015, do 1 de outubro, do procedemento administrativo común das administracións públicas, procederá a ditar resolución por órgano competente en relación ás solicitudes admitidas e ás solicitudes denegadas por non cumprir os requisitos, e a elaborar unha proposta de cualificación provisional que lle remitirá a Área Provincial do IGVS de A Coruña. A proposta de cualificación provisional conterá a identificación da persoa ou entidade solicitante, o tipo de actuación, o orzamento protexido, o prazo de execución e a subvención máxima que se concederá, e irá acompañada dunha certificación municipal do cumprimento dos requisitos esixidos polo Real decreto 106/2018, do 9 de marzo, referida ás actuacións, aos edificios, ás vivendas, así como ás persoas ou entidades beneficiarias. A persoa titular da xefatura territorial do IGVS, logo das comprobacións que consideren oportunas, ditará unha resolución sobre a cualificación provisional que conterá a identificación da persoa solicitante, describirá o tipo de actuación, o número de vivendas e locais que comprenda a actuación, o seu orzamento protexido e o prazo de execución e de comunicación do final das obras. A cualificación provisional é requisito necesario para acadar o financiamento previsto no acordo específico. Conforme ao indicado na Resolución do IGVS do 3 de agosto de 2018, serán causas de denegación da cualificación provisional as seguintes: a) Que a actuación prevista non se atope entre as actuacións de rehabilitación acollidas neste programa. b) Que a actuación non se axuste ás determina­cións do Real decreto 106/2018, do 9 de marzo, ou ao acordo específico asinado co Ministerio de Fomento. O prazo para ditar e notificar a resolución sobre a cualificación provisional será de dous meses, contados a partir do día seguinte ao da entrada na correspondente área provincial do IGVS da proposta municipal de cualificación provisional. Transcorrido o dito prazo sen que se notifique a resolución expresa, esta entenderase denegada. Contra a resolución que sobre a cualificación provisional diten as xefaturas territoriais da IGVS poderase interpor un recurso de alzada ante a persoa titular da Presidencia do IGVS no prazo dun (1) mes, contado a partir do día seguinte ao da súa notificación. b) Execución das obras. O solicitante promotor das obras daralle conta á Oficina Municipal de Rehabilitación da data do comezo das obras. As obras deberán executarse no prazo máximo establecido na cualificación provisional das axudas, é en todo caso deberán estar rematadas e comprobadas con toda a súa documentación antes do 30 de novembro de 2.021. As obras deberán axustarse ás prescricións contidas no proxecto técnico ou documentación que serviu de base para a concesión inicial das axudas, e non se admitirán máis modificacións na súa execución que as autorizadas por proposta da Dirección Facultativa, pola Oficina de Rehabilitación e, en todo caso, deberán estar autorizadas pola correspondente licenza ou comunicación previa, orde de execución e autorizacións sectoriais para a execución das obras. A Oficina Municipal de Rehabilitación poderá en todo caso supervisar as obras co obxecto de comprobar o correcto cumprimento das condicións a que estean sometidas en virtude das axudas concedidas. Durante o período de execución das obras, o promotor deberá colocar o cartel informativo do programa de axudas para a rehabilitación de acordo co deseño proposto pola Oficina de Rehabilitación, elaborado de acordo cos convenios asinados, e até o cobro total das axudas solicitadas. c) Remate das obras e cualificación definitiva. As persoas ou entidades promotoras das actuacións, dentro do prazo fixado na resolución de cualificación provisional, comunicarán o seu remate ao correspondente concello, e aportarán orixinal ou copia compulsada das facturas e xustificantes de pago das mesmas. O Concello deberá proceder, con anterioridade ao 30 de novembro de 2.021, a realizar as seguintes comprobacións: 1. Que as actuacións foron executadas dentro dos prazos e coas esixencias establecidas na resolución de cualificación provisional.2. Que para a súa execución se contou con todas as autorizacións necesarias.3. Que o pagamento efectivo das facturas e os documentos bancarios de pagamento das anteditas actuacións foron realizados polas persoas ou entidades beneficiarias que figuraban na resolución da cualificación provisional. Ademais as facturas reunirán en todo caso os seguintes requisitos: nome da persoa beneficiaria que figure na cualificación provisional, razón social, enderezo e NIF de quen emite a factura, IVE desagregado, nome, enderezo, NIF do pagador titular da cualificación provisional e forma de pago. Deberá quedar claramente descrito o produto vendido ou o servizo prestado. Documentos bancarios acreditativos do pagamento das facturas presentadas: Non se admitirán pagamentos en efectivo nin se admitirán como xustificantes os obtidos a través da rede internet, se non están validados pola entidade bancaria ou non dispoñen de códigos de verificación na sede electrónica de dita entidade bancaria. Excepcionalmente, admitirase o recibín do provedor para gastos por importes inferiores a 1.000 €. En obras que precisen licenza de primeira ocupación, a solicitude desta será imprescindible para continuar co trámite de aprobación definitiva das axudas. Logo de realizar as comprobacións sinaladas, o Concello elaborará unha proposta de cualificación definitiva que conterá a identificación da persoa ou entidade beneficiaria, o tipo de actuación, o orzamento xustificado e a proposta de subvención final que se vai aboar. A esta proposta de cualificación definitiva, que se remitirá á correspondente área provincial do IGVS, deberá xuntarse unha certificación do Concello do cumprimento dos requisitos establecidos no Real decreto 106/2018, do 9 de marzo, na Resolución do 3 de agosto de 2018 do IGVS, e na correspondente resolución de cualificación provisional, relativos tanto á actuación como ás persoas e entidades beneficiarias. A xefatura territorial do IGVS, logo das comprobacións que consideren oportunas, resolverá sobre a cualificación definitiva. Na resolución pola que se concede a cualificación definitiva constará o tipo de actuación realizada, o número de vivendas e locais que comprenda a actuación e o importe do orzamento protexible. Serán causas de denegación da cualificación definitiva as seguintes: a) Non executar as obras de conformidade co previsto na resolución da cualificación provisional, executalas parcialmente ou executar obras distintas das previstas na citada resolución da cualificación provisional. b) Non executar as obras de conformidade coa licenza de obras ou non cumprir as condicións recollidas nela, ou coa comunicación previa no caso de que a actuación non estivese sometida a licenza. c) Incumprir o prazo de execución previsto na resolución de cualificación provisional. d) Incumprir calquera dos requisitos previstos no Real decreto 106/2018, do 9 de marzo, na Resolución do 3 de agosto de 2018 do IGVS, e no correspondente acordo específico, para obter a condición de persoa ou entidade beneficiaria. O prazo para ditar e notificar a resolución sobre a cualificación definitiva será de dous meses, contados a partir do día seguinte ao da entrada na correspondente área provincial do IGVS da proposta municipal de cualificación definitiva. Transcorrido o dito prazo sen que se notifique a resolución expresa, esta entenderase denegada. Contra a resolución que sobre a cualificación definitiva dite a xefatura territorial do IGVS poderase interpor un recurso de alzada ante a persoa titular da Presidencia do IGVS, no prazo dun (1) mes, contado a partir do día seguinte ao da súa notificación. ARTIGO 13.–PAGAMENTO DAS SUBVENCIÓNS. A cualificación definitiva supón a xustificación da execución de todas as actuacións cualificadas. Con carácter previo ao abono das subvencións, todas as persoas beneficiarias deberán presentar: a) Certificado da titularidade, sempre a nome do beneficiario, da conta bancaria que designe para o pagamento. b) Certificación acreditativa e expedida pola respectiva administración de estar ao día coa Axencia Estatal de Administración Tributaria, coa Tesouraría Xeral da Seguridade Social, coa Consellería de Facenda da Xunta de Galicia e co Concello. c) Nova declaración responsable das persoas beneficiarias das subvencións, onde conste: – Non estar incursa en ningunha das prohibicións para obter a condición de persoa beneficiaria definidas no artigo 13 da Lei 38/2003, do 17 de novembro, xeral de subvencións, e 10 da Lei 9/2007, do 13 de xuño, de subvencións de Galicia. – As axudas solicitadas ou concedidas para a mesma actuación, o importe da axuda solicitada ou obtida, así como a Administración, organismo ou entidade pública que concede a subvención. d) Para o caso de recibir as axudas autonómicas, e no suposto de que a vivenda se destine ao alugamento, por un prazo non inferior a 5 anos, deberase achegar copia do contrato de alugueiro e certificado de empadroamento do inquilino. Logo de examinar os datos remitidos por cada concello, a correspondente área provincial do IGVS formulará a xustificación da aplicación dos fondos previstos en cada un dos acordos específicos. O Concello aboará as correspondentes subvencións ás persoas ou entidade beneficiarias e xustificarán perante o IGVS os pagamentos realizados, tanto respecto das subvencións estatais como autonómicas. Estas xustificacións deberán realizarse á correspondente área provincial do IGVS nun prazo dun (1) mes, contado a partir do día seguinte ao que se tivesen realizado os oportunos pagamentos. O Concello procederá á minoración do importe da subvención concedida cando o orzamento xustificado teña unha contía inferior ao orzamento que serviu de base para a resolución de concesión e sempre e cando se acredite que a actuación concreta está totalmente executada. As achegas estarán supeditadas ao efectivo financiamento por parte do Ministerio de Fomento, de acordo co estipulado no convenio de colaboración entre o Ministerio de Fomento e a Comunidade Autónoma de Galicia. O abono realizarase pola contía que resulte de aplicar o disposto no punto 7 da convocatoria ao custo final efectivamente xustificado das actividades subvencionadas. ARTIGO 14.–DENEGACIÓN E REVOGACIÓN DAS SUBVENCIÓNS. a) Sen prexuízo das posibles incompatibilidades que legalmente foran aplicables en concorrencia coas axudas desta convocatoria, en ningún caso as subvencións concorrentes poderán ser de tal contía, que illadamente ou en concorrencia con outras subvencións, axudas, ingresos ou recursos supere o custo da actuación subvencionada, de conformidade co disposto polo artigo 17.3 da Lei 9/2007, do 13 de xuño, de subvencións de Galicia. b) Segundo o artigo Vixésimo quinto da Resolución do IGVS do 3 de agosto de 2.018, toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, estatais ou internacionais, poderá dar lugar á modificación da resolución de concesión. c) Consonte o artigo Vixésimo sexto da Resolución do IGVS do 3 de agosto de 2.018, ademais das previstas no artigo 33 da Lei 9/2007, do 13 de xuño, serán causa de reintegro as seguintes: 1.–O incumprimento ou falsidade nas condicións requiridas para o outorgamento da subvención, que comportará, así mesmo, o incremento do reintegro da subvención percibida co xuro legal correspondente desde o seu pagamento, máis un 25%, segundo establece o artigo 34 da Lei 9/2007, do 13 de xuño, salvo que a Lei de orzamentos do Estado estableza outro diferente.2.–A non comunicación ao órgano instrutor de calquera modificación substancial das condicións que motivaron o recoñecemento da subvención que poida determinar a perda sobrevida do dereito á axuda. d) Tamén serán causas de denegación ou de reintegro das subvencións, ademais da de non reunir as condicións indicadas nos artigos 2 e 4 da convocatoria, as seguintes: 1.–Incorrer en falsidade nos datos tidos en conta na selección da axuda reflectidos no artigo 5 desta convocatoria.2.–Cometer infraccións urbanísticas graves ou moi graves nos inmobles obxecto das obras de rehabilitación subvencionadas, no prazo de catro anos dende o outorgamento definitivo da subvención.3.–O incumprimento dos prazos para a execución das obras ou para a xustificación dos gastos.4.–A incorrecta execución das obras de rehabilitación apreciada polos técnicos da Oficina de Rehabilitación.5.–O impedimento ou obstrución grave, por parte do promotor ou o contratista, á supervisión das obras por parte dos técnicos da Oficina de Rehabilitación.6.–Calquera outra infracción que dispoña a normativa vixente. ARTIGO 15.–CRÉDITO ORZAMENTARIO E CONTÍA. As subvencións outorgaranse con cargo ás partidas orzamentarias, ata esgotar o financiamento comprometido no Acordo da Comisión Bilateral do 26 de outubro de 2018, subscrito entre o Ministerio de Fomento, o Instituto Galego de Vivenda e Solo-Consellería de Medio Ambiente, Territorio e Vivenda da Xunta de Galicia, e o Concello de Corcubión. As contías máximas das citadas achegas segundo figura nos Convenios asinados son as seguintes: ARTIGO 16.–TRATAMENTO DE DATOS DE CARÁCTER PERSOAL. Conforme co artigo Vixésimo oitavo da Resolución do IGVS do 3 de agosto de 2018, os datos persoais recollidos neste procedemento serán tratados na súa condición de responsable pola Xunta de Galicia-IGVS, coas finalidades de levar a cabo a tramitación administrativa que derive da xestión deste procedemento e a actualización da información e contidos da carpeta cidadá. Os dereitos de acceso, rectificación, cancelación e oposición poderán exercitarse ante o IGVS. Os datos das persoas solicitantes tamén serán incorporados aos ficheiros municipais, cuxa finalidade é a instrución do procedemento para a concesión das subvencións reguladas por estas bases, a práctica das publicacións, comunicacións e notificacións de obrigado cumprimento, o seguimento e comprobación das actividades subvencionadas e as demais actuacións previstas na normativa legal para a conclusión do proceso de subvencións, polo que a súa achega é obrigatoria. Estes datos serán tratados e protexidos de acordo co previsto na Lei 39/2015, do 1 de outubro, do procedemento administrativo común das administracións públicas e na Lei orgánica 3/2018, do 5 de decembro, de protección de datos persoais e garantía dos dereitos dixitais. A presentación da solicitude de axudas polos interesados leva implícita a autorización para o tratamento necesario dos datos das persoas beneficiarias e a referida publicidade. De conformidade co disposto polo artigo 14.1. ñ) da Lei 9/2007 de subvencións de Galicia, infórmase aos interesados da existencia do Rexistro Público de Subvencións. ARTIGO 17.–PUBLICIDADE DA CONVOCATORIA E VIXENCIA. As bases reguladoras e convocatoria de subvencións para a renovación e rehabilitación de edificios e vivendas na área de rexeneración e renovación urbana do Casco Histórico de Corcubión (A Coruña) referidas ao acordo da comisión bilateral celebrada o 26 de outubro de 2018, con base no plan estatal de vivenda 2018-2021, anualidade 2018; publicaranse no Boletín Oficial da Provincia da Coruña e na páxina web do Concello. As bases reguladoras e os seus modelos normalizados para a presentación de solicitudes facilitaranse na Oficina de Rehabilitación do Concello de Corcubión. Estas bases entrarán en vigor o día seguinte ó da súa publicación no Boletín Oficial da Provincia da Coruña e terán vixencia ata o 31 de decembro de 2021, data na que remata a Plan Estatal 2018-2021, de non existir disposición que modifique ou prorrogue esta data de vixencia do Plan Estatal para a aplicación do programa que se desenvolve nas presentes bases. ARTIGO 18.–NORMATIVA DE APLICACIÓN. Para todo o non previsto nesta convocatoria será de aplicación: a) Real decreto 106/2018, do 9 de marzo, polo que se regula o Plan Estatal de Vivienda 2018-2021. b) Resolución do IGVS do 3 de agosto de 2018 pola que se regula o procedemento para a participación no Programa de fomento da rexeneración e renovación urbana e rural do Plan estatal de vivenda 2018-2021, se abre o prazo de presentación de solicitudes e se establecen as bases reguladoras das axudas previstas para este programa (publicada no DOG 156, do venres 17 de agosto de 2018). c) O acordo vixente da Comisión Bilateral, relativo á Área de Rexeneración e Renovación Urbana do Casco Histórico de Corcubión (A Coruña). Comunidade Autónoma de Galicia. Plan estatal de vivenda 2018-2021. d) A Lei 38/2003, do 17 de decembro, xeral de subvencións e o Real decreto 887/2006, do 21 de xullo, polo que se aproba o seu regulamento. e) A Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento. f) A Lei 8/2012, do 29 de xuño, de vivenda de Galicia. Corcubión, 27 de febreiro do 2019. O alcalde Manuel Insua Insua